**Zápisnica**

zo zasadnutia Rady školy pri ZŠ Ľubica, Školská1, Ľubica

dňa 24. apríla 2012

Prítomní: podľa prezenčnej listiny

Neprítomní: p. T. Gorecká, p. J .Dravecký

Program zasadnutia:

1. Úvod
2. Privítanie nových členov v RŠ a oboznámenie všetkých členov  so štatútom RŠ, plánom zasadnutí
3. Hlasovanie za štatút RŠ
4. Voľba podpredsedu RŠ
5. Voľba zapisovateľky RŠ
6. Oboznámenie všetkých členov s Výročnou správou o hospodárení za školský rok 2011/12
7. Diskusia
8. Záver

Zápis priebehu zasadania:

1. Predseda Rady školy privítal prítomných a oboznámil ich s programom.
2. Po krátkom zoznámení nasledovalo oboznámenie všetkých členov so štatútom RŠ a plánom zasadnutí RŠ. Predseda RŠ ešte pripomenul, že dané dokumenty RŠ budú zavesené na webovej stránke školy.
3. Predseda rady školy po oboznámení so štatútom RŠ zahájil hlasovanie, všetci prítomní hlasovali za, nikto sa nezdržal, proti nebol nikto.
4. Všetci prítomní členovia RŠ,  volili podpredsedu RŠ – jednohlasne ním bol zvolený Mgr. Erik Kromka.
5. Prebehla voľba zapisovateľky RŠ – všetci prítomní hlasovali za p. Alenu Zavackú.
6. Predseda Rady školy oboznámil členov s Výročnou správou za školský rok 2011/12. Kópia tejto správy bola doručená zriaďovateľovi.
7. Prítomní prešli plynule k diskusii, v ktorej odzneli tieto návrhy:

* spísať ešte raz žiadosť na obecné zastupiteľstvo vo veci úpravy žiackeho vchodu z dôvodu bezpečnosti detí, ktoré prichádzajú do školy po nevhodne upravenom teréne  areálu školy, odkanalizovanie strechy školy a úpravy kociek pred žiackym vchodom
* spísať žiadosť na obecné zastupiteľstvo vo veci opravy oplotenia detského školského ihriska
* rodičia detí školy majú požiadavku, aby v školskej jedálni denne boli varené dva druhy jedál mäsité jedlo a bezmäsité jedlo denne o tejto požiadavke bude informovaná aj vedúca školskej jedálne
* spísať žiadosť na obecné zastupiteľstvo vo veci zriadenia Materskej škôlky pre deti z rómskych rodín.

Uznesenie:

RŠ zvolila svojho podpredsedu – Mgr. E. Kromku a zapisovateľku A. Zavackú.

RŠ schvaľuje štatút aj plán zasadnutí RŠ. Členovia sa oboznámili s Výročnou správou za šk. rok 2011/2012.

RŠ ukladá predsedovi, aby spísal žiadosť na obecné zastupiteľstvo ohľadom bodov, ktoré prerokovali na svojom zasadnutí.

1. Predseda Rady školy poďakoval prítomným za účasť, plodnú diskusiu a ukončil zasadnutie.

Zapísala: Alena Zavacká

**Zápisnica**

zo zasadnutia Rady školy pri ZŠ Ľubica, Školská1, Ľubica

dňa 20. júna 2012

Prítomní: podľa prezenčnej listiny

Neprítomní: Ing. M. Rontová, Ing. J. Dravecký

Program zasadania:

1. Úvod
2. Privítanie  členov   a oboznámenie ich s výsledkami Monitoru 9
3. Oboznámenie členov RŠ s umiestnením žiakov našej školy na SŠ
4. Diskusia
5. Záver

Zápis priebehu zasadania:

1. Predseda Rady školy privítal prítomných a oboznámil ich s programom.
2. Po krátkom privítaní predsedníčka rady školy informovala členov rady školy s výsledkami Monitoru 9, ktorí písali naši deviataci a s percentuálnym hodnotením zo Slovenského jazyka a Matematiky v porovnaní  so slovenským priemerom.
3. Predsedníčka rady školy  oboznámila členov s úspešnosťou žiakov deviatych ročníkov pri prijatí na SŠ – všetci žiaci školy sú prijatí.
4. Prítomní prešli plynule k diskusii, v ktorej uzavreli,  že oprava oplotenia ihriska sa uskutočnila. Prítomní boli informovaní, že vedenie školy spolu s Obecným úradom Ľubica pripravujú opravu kociek okolo žiackeho vchodu , taktiež odkanalizovanie  strechy školy. Tieto práce by mali začať počas školských prázdnin.

Uznesenie:

RŠ berie na vedomie výsledky Testovania 9 a úspešnosť deviatakov pri prijatí na SŠ.

RŠ berie na vedomie, že sa uskutočnilo oplotenie ihriska a plánuje sa úprava žiackeho vchodu.

1. Predseda Rady školy poďakoval prítomným za účasť, plodnú diskusiu a ukončil zasadnutie.

Zapísala: Alena Zavacká

**Zápisnica**

zo zasadnutia Rady školy pri ZŠ Ľubica, Školská 1, Ľubica

dňa 16. októbra 2012

Prítomní: podľa prezenčnej listiny

Neprítomní: p. Ing.  T. Gorecká, p.  Ing. J .Dravecký, Mgr. E. Kromka

Hosť: Mgr. F. Hanaček – riaditeľ školy

Program zasadania:

1. Úvod
2. Privítanie  členov  RŠ a oboznámenie všetkých členov  s Výročnou správou hospodárenia za školský rok 2011/2012
3. Oboznámenie členov RŠ o zriadení CVČ pri ZŠ Ľubica na školský rok 2013/2014
4. Diskusia
5. Rôzne
6. Záver

Zápis priebehu zasadania:

1. Predseda Rady školy privítal prítomných a oboznámil ich s programom.
2. Riaditeľ školy Mgr. František Hanaček predložil a prečítal Výročnú správu o hospodárení za školský rok 2011/2012. Predseda RŠ ešte pripomenul, že dané dokumenty RŠ budú zavesené na webovej stránke školy. Rada školy vypracovala vyjadrenie k Výročnej správe pre zriaďovateľa.
3. Riaditeľ školy Mgr. František  Hanaček informoval o zriadení CVČ pri ZŠ Ľubica na školský rok 2013/2014, podal informácie o vzdelávacích poukazoch a kultúrnych poukazoch, t.r. má takmer všetky vzdelávacie poukazy škola, máme 26 krúžkov financovaných cez vzdelávacie poukazy, riaditeľ informoval o spôsobe využitia finančných prostriedkov.

Riaditeľ školy podal informácie o zriadení Základnej umeleckej školy, ktorá bude zriadená od 01.01.2012.Informoval členov o projekte do ktorého sa škola zapojila. Názov projektu je: “Umožnenie pokračovania v štúdiu na ďalších stupňoch škôl žiakom z MRK na ZŠ v Ľubici“. Podal aj informácie o úspešnom ukončení projektu Comenius.

1. Prítomní prešli plynule k diskusii, v ktorej navrhujú, aby  na budúci rok boli informovaní rodičia detí prostredníctvom TV Ľubica o zriadení a činnosti krúžkov, ktoré sú vedené cez vzdelávacie poukazy.
2. Predsedníčka RŠ informovala členov RŠ o seminári – „Výberové konanie v praxi“, ktorého sa zúčastnila dňa 04.07.2012 v Prešove.

Predsedníčka informovala  členov RŠ o písomnom stanovisku zriaďovateľa na list zo dňa 27.04.2012. V stanovisku bolo napísané, že dlažbu pred žiackym vchodom rekonštruujú Služby obce Ľubica, keďže sa to doteraz nezrealizovalo, členovia RŠ sa rozhodli napísať list, v ktorom žiadajú Obec Ľubica o vysvetlenie.

Predsedníčka RŠ informovala, že člen RŠ delegovaný obcou Ing. J. Dravecký sa nezúčastnil troch  zasadnutí RŠ bez ospravedlnenia. V štatúte RŠ čl. 7 bod 2 je uvedené : Člen rady školy je povinný zúčastňovať sa jej zasadnutí. Neúčasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena rady školy podľa tohto štatútu. Na základe toho sa členovia RŠ rozhodli napísať žiadosť o odvolanie a delegovanie nového člena do RŠ.

Uznesenie:

RŠ vyjadruje spokojnosť s „Výročnou správou o hospodárení za rok 2011/2012“ a odporúčajú ju na predloženie zriaďovateľovi.

RŠ berie na vedomie informácie o zriadení CVČ pri Základnej škole aj ZUŠ.

RŠ navrhuje viac informovať o činnosti školy v káblovej televízii.

RŠ ukladá predsedovi napísať list na OÚ so žiadosťou o vysvetlenie, prečo sa nerealizujú sľúbené práce ohľadom úpravy žiackeho vchodu a so žiadosťou o odvolanie člena RŠ.

1. Predseda Rady školy poďakoval prítomným za účasť, plodnú diskusiu a ukončil zasadnutie.

Zapísala: Alena Zavacká